
Датум: 09.09.2026. године
ПРЕДМЕТ: ОБАВЈЕШТЕЊЕ ЗА САМОСТАЛНЕ ПРЕДУЗЕТНИКЕ
Обавеза уписа е-mail адресе у Регистар предузетника и начин пријаве
Обавјештавају се сви самостални предузетници који обављају дјелатност на подручју општине Угљевик да је, у складу са чланом 101. Закона о самосталним предузетницима („Службени гласник Републике Српске“, број 98/24), прописана обавеза уписа активне е-mail адресе у Регистар предузетника најкасније до 01. јануара 2027. године.                                                                                                                                   Циљ ове законске одредбе је успостављање и економичније комуникације између регистрационих и других органа и предузетника.
Упис е-mail адресе у Регистар предузетника можете извршити на два начина:
1. Без плаћања административне таксе (достављањем обавјештења/поднеска):
Уколико вршите само упис или промјену е-mail адресе и контактних података, потребно је да Одјељењу за привреду доставите попуњен једноставан поднесак/обавјештење са тачном е-mail адресом. За овај поступак се не води формални поступак регистрације и не плаћа се општинска административна такса.
2. Кроз поступак регистрације промјене података:
Уколико уз е-mail адресу мијењате и друге податке о пословању, упис се врши подношењем захтјева за регистрацију промјене података, уз плаћање прописане таксе.
Како поднијети обавјештење?
Образац обавјештења можете преузети на шалтеру писарнице Општине Угљевик или на званичној интернет страници општине. Попуњен и потписан образац можете предати:
· Лично на шалтеру писарнице Општине Угљевик, или
· Путем поште на адресу Општина Угљевик, Одјељења за привреду, Трг Драже Михаиловића број 1. 76330 Угљевик.
Позивају се сви предузетници да благовремено испуне своју законску обавезу како би се избјегле гужве пред истек прописаног рока.
За све додатне информације можете се обратити Одјељењу за привреду Општине Угљевик.
С поштовањем!
Достављено:
· Стручној служби,				      В.Д. НАЧЕЛНИК ОДЈЕЉЕЊА
· Евиденцији и 				    _____________________________
· А/а				                        Џевид Ахметовић, дипл. инж.техн.
